
Θεσμοθέτηση Ζώνης Α' προστασίας του αρχαιολογι¬ 
κού χώρου Αγίας Μαρίνας και Πανάχρας της νήσου 

Κέας. 1 

Κήρυξη ως αρχαιολογικού χώρου στη θαλάσσια πε¬ 
ριοχή Παλαικάστρου - Ν. Γράντες, Σητείας, Ν. Λα- 
σιθίου. 2 


ΑΠΟΦΑΣΕΙ Σ 

Αριθ.ΥΠΠΟ/ΑΡΧ/Α1/Φ01/53914/3136 (1) 

Θεσμοθέτηση Ζώνης Α' προστασίας του αρχαιολογικού 

χώρου Αγίας Μαρίνας και Πανάχρας της νήσου Κέας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α726.7.85) 
«Κυβέρνηση και Κυβερνητικά Όργανα». 

2. Την ΥΠΠΠΟ/ΓΝΟΣ/49610/28.11.90 (ΦΕΚ 743/Β7 
29.11.90). 

3. Τις διατάξεις του Κ.Ν. 5351/32 «Περί Αρχαιοτήτων». 

4. Το Ν. 1127/81 (ΦΕΚ32/Α781) «Περί κυρώσεωςτης εις 
Λονδίνον, την 6ην Μαΐου 1969 υπογραψείσης Ευρωπαϊ¬ 
κής Συμβάσεως δια την προστασίαν της αρχαιολογικής 
κληρονομιάς». 

5. Το Ν. 1892/90 (ΦΕΚ 101/Α731.7.90, κεφ. ΙΔ, άρθρο 91) 
«Ρυθμίσεις αρμοδιότητος Υπουργείου Πολιτισμού». 

6. Την αρ. ΥΠΠΌ/ΑΡΧ/Α1/Φ43/5211/211/1.2.1999 υ¬ 
πουργική απόφαση (ΦΕΚ 109/Β717.2.1999), με την οποία 
κηρύχθηκε ο αρχαιολογικός χώρος Αγίας Μαρίνας και 
Πανάχρας της νήσου Κέας. 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
4/19.1.1999 Συνεδρία του, αποφασίζουμε: 

Για την αποτελεσματικότερη προστασία και ανάδειξη 
του σημαντικότατου κηρυγμένου αρχαιολογικού χώρου 
Αγίας Μαρίνας και Πανάχρας νήσου Κέας και της φυσιο¬ 
γνωμίας του, εγκρίνεται η θεσμοθέτηση Ζώνης Α' προ¬ 
στασίας όπως παρακάτω: 

Καθορίζεται η αδόμητη ζώνη Α', απολύτου προστασίας, 


η περιοχή η οποία οριοθετείται στο χάρτη κλίμακας 
1:5.000, που συνοδεύει την παρούσα απόφαση, από την 

πολυγωνική γραμμή που ενώνει τα σημεία 1,2, 3.33, 

34, 35 και 1. Τα σημεία που οριοθετούν τη Ζώνη Α' αντι¬ 
στοιχούν στα ζεύγη συντεταγμένων που παρατίθενται 
στο συνημμένο πίνακα συντεταγμένων. 

Η Ζώνη Α' αφενός αποτελεί νευραλγικό κομβικό σημείο 
του αρχαίου οδικού δικτύου της Κέας, στο οποίο δια¬ 
σταυρώνονται οι αρχαίες οδοί που συνέδεαν την Ποιήεσ- 
σα με την Κορρησία και την Ιουλίδα με την Ποιήεσσα, τμή¬ 
ματα των οποίων είναι ορατά σε αρκετά σημεία της πε¬ 
ριοχής, και αφετέρου περιλαμβάνει μεγάλο αριθμό 
μνημείων και αρχαίων θέσεων: τον πύργο της Αγίας Μα¬ 
ρίνας που χρονολογείται στους ύστερους κλασικούς - ελ¬ 
ληνιστικούς χρόνους, αρχαίο λατομείο από το οποίο προ¬ 
έρχεται το υλικό δομής του πύργου της Αγ. Μαρίνας, θέ¬ 
ση προϊστορικής εγκατάστασης, ερείπια εκκλησίας 
κτισμένης με αρχαίο δομικό υλικό, τον πύργο της Πανά¬ 
χρας που χρονολογείται στην ελληνιστική περίοδο, αρ¬ 
χαίο λατομείο από το οποίο προέρχεται το υλικό δομής 
του πύργου της Πανάχρας, ερείπια της μονής της Πανα¬ 
γιάς Παναχράντου, κτισμένης με δομικό υλικό από τον 
πύργο της Πανάχρας, καθώς και τμήματα αρχαίων δρό¬ 
μων. 

Στην οριοθετημένη ζώνη Α' καθορίζονται οι ακόλουθες 
χρήσεις γης: 

Διατηρείται η υφιστάμενη γεωργική και κτηνοτροφική 
χρήση της γης. 

Στις γεωργικές εκτάσεις επιτρέπονται μόνον οι ανοι¬ 
κτές, με αβαθή άροση, καλλιέργειες καθώς και τα απλά 
(με δίκτυο) επιφανειακά έργα άρδευσης. 

Επιτρέπεται επίσης η άσκηση της μελισσοκομίας. 

Απαγορεύεται οποιαδήποτε αλλοίωση του εδάφους, η 
δόμηση, καθώς και οποιαδήποτε κατασκευή (π.χ. αποθή¬ 
κες, θερμοκήπια, δεξαμενές, αντλιοστάσια κ.λ.π.) για την 
οποία απαιτείται ή δεν απαιτείται έγκριση της αρμόδιας 
πολεοδομικής αρχής. 

Επιτρέπεται για λόγους χρήσης και υγιεινής μόνον η συ¬ 
ντήρηση και η επισκευή για λόγους χρήσης και υγιεινής, 
απαγορευομένης οποιοσδήποτε επέκτασης αυτών (καθ’ 
ύψος ή κατ’ έκταση), συμπεριλαμβανομένων και των πα¬ 
λαιών μικρών αγροτικών κτισμάτων. 

Δεν επιτρέπεται η τοποθέτηση λυόμενων οικίσκων, τρο¬ 
χοβιλών καθώς και η προσωρινή παραμονή τροχόσπιτων. 

Απαγορεύεται η ίδρυση και λειτουργία λατομικών μο¬ 
νάδων, καθώς και κάθε είδους επιχωματώσεις. 

Απαγορεύεται η διάνοιξη νέων οδών. Επιτρέπεται μό¬ 
νον η συντήρηση, χωρίς οποιαδήποτε διαπλάτυνση ή α¬ 
σφαλτόστρωση, των υφισταμένων οδών. 

Επιτρέπεται η επισκευή ή αντικατάσταση δικτύων ύ¬ 
δρευσης, ΟΤΕ και ΔΕΗ. 

Όπου υπάρχουν δασικές εκτάσεις, αυτές διατηρούντο 
δασικό χαρακτήρα τους. 

Γενικοί όροι: 

Οποιαδήποτε από τις παραπάνω δραστηριότητες ε¬ 
ντός της Ζώνης Α' επιτρέπεται μόνον εφ’ όσον θα έχει 
την προηγούμενη έγκριση των αρμόδιων Εφορειών 
Αρχαιοτήτων και θα εκτελείται υπό την επίβλεψη αυ¬ 
τών. 

Επιβάλλεται η άμεση κατεδάφιση όλων ανεξαιρέτως 
των αυθαίρετων κτισμάτων κατά τις κείμενες διατάξεις 
(Κ.Ν. 5351/32 «Περί αρχαιοτήτων» άρθρα 50 και 52, Ν. 
1337/83, ΦΕΚ 33/Α714.3.83 «Επέκταση των πολεοδομι- 
κών σχεδίων, οικιστική ανάπτυξη και σχετικές ρυθμίσεις», 
άρθρα 15, παράγρ. 2στ, 16 παράγρ. 2 και 17 παράγρ. 1), 
βάσει των οποίων αυθαίρετα κτίσματα εντός αρχαιολογι¬ 


κού χώρου ουδέποτε νομιμοποιούνται και υποχρεωτικά 
κατεδαφίζονται. 

Είναι αυτονόητο ότι, επειδή οι παραπάνω απαγορεύ¬ 
σεις των πρώτιστα κατά το Νόμο αρμόδιων για την περιο¬ 
χή Εφορειών Αρχαιοτήτων χωρουν ανεξάρτητα και αυ¬ 
τοτελούς από οποιαδήποτε άλλη έγκριση συναρμόδιας 
αρχής, της οποίας και κατισχύουν, θα πρέπει κάθε συ- 
ναρμόδια Υπηρεσία, στα πλαίσα της αρμοδιότητας και δι¬ 
καιοδοσίας της, να υλοποιεί με κάθε μέσο την από το Νό¬ 
μο επιβαλλομένη, για την προστασία του αρχαιολογικού 
χώρου και της φυσιογνωμίας του, άμεση διακοπή εργα¬ 
σιών οποίουδήποτε κτίσματος ή κατασκευής στη Ζώνη Α'. 

Τα σημεία που οριοθετούν τη Ζώνη Α' αντιστοιχούν στα 
ζεύγη συντεταγμένων που παρατίθενται στους συνημμέ¬ 
νους πίνακες συντεταγμένων. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Μαΐου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. ΥΠΠΟ/ΑΡΧ.Α1/Φ43/6674/318 (2) 

Κήρυξη ως αρχαιολογικού χώρου στη θαλάσσια περιοχή 
Παλαικάστρου - Ν. Γράντες, Σητείας, Ν. Λασιθίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠ Π ΠΟ/ΓΝΟΣ/49610/28.11.90 Κ.Υ.Α. (ΦΕΚ 
743/Β729.11.90) «Εξαίρεση από τον περιορισμό των 
τριών υπογραφών». 

3. Τις διατάξεις του Κ.Ν. 5351/32 «Περί Αρχαιοτήτων». 

4. Το Ν. 1127/81 «Περί κυρώσεως της εις Λονδίνον, την 
6ην Μαίου 1969, υπογραφείσης Ευρωπαϊκής Συμβάσεως 
δια την προστασίαν της αρχαιολογικής κληρονομιάς» 
(ΦΕΚ 32/Α781). 

5. Την ομόφωνη γνωμοδότηση του Τ.Σ.Α.Κ., όπως αυτή 
διατυπώθηκε στην αρ. 1/28.1.1999 συνεδρία του, αποφα¬ 
σίζουμε: 

Κηρύσσεται ως αρχαιολογικός χώρος η θαλάσσια πε¬ 


ριοχή του όρμου του Παλαιοκάστρου στο Ν. Λασιθίου για 
λόγους προστασίας αρχαιοτήτων. 

Συγκεκριμένα κηρύσσεται η θαλάσσια περιοχή που πε¬ 
ρικλείεται από τα σημεία Α, Β, Γ, Α, όπου η ΓΑ ακολουθεί 
τη γραμμή αιγιαλού τα δε Α,Β,Γ έχουν συντεταγμένες: 


X Ψ 

Α: 27952 -3760 

Β: 31708 -3760 

Γ: 31708 -5770 


που αναγράφονται στα συνημμένα αντίγραφα διαγραμ¬ 
μάτων κλίμακας 1:5.000 της Γ.Υ.Σ. Παλαίκαστρο 9720/8 
και 9730/2. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κραπκού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Μαρτίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

